Класічная паэзія сваім красамоўствам і мілагучнасцю з малалецтва ўзяла ў палон і маё сэрца, хоць я, як гэта ні парадаксальна, выдатна ведаў і матэматыку, і фізіку. Маімі настольнымі кнігамі былі Новая зямля Якуба Коласа і Сказки Аляксандра Пушкіна, Байкі Кандрата Крапівы і Конёк-горбунок Пятра Яршова, Дзень Аляксея Пысіна і Василий Тёркин Аляксандра Твардоўскага. А калі ў 1956 г. я стаў слухачом Рыжскага вышэйшага інжынерна-авіяцыйнага ваеннага вучылішча, дык адразу купіў Справочник по математике для инженеров и учащихся ВТУЗов і Лирикуукладальнікам якой быў Карней Чукоўскі. Першы — для заняткаў, другую — для душы, бо, як і Петрарка, я знаходзіў у паэзіі бясконцую разнастайнасць пачуццяў і думак, выказаных у сціслай і вытанчанай форме. Гэтыя кнігі дагэтуль стаяць побач на кніжнай паліцы над маім пісьмовым сталом. 